**Ogres novada pašvaldības saistošo noteikumu Nr.9/2022 “Par Lielvārdes novada pašvaldības 2018. gada 27. jūnija saistošo noteikumu Nr. 12 “Lielvārdes novada pašvaldības līdzfinansējuma piešķiršanas kārtība nekustamā īpašuma pieslēgšanai centralizētajai ūdensapgādes un kanalizācijas sistēmai” un Ķeguma novada pašvaldības 2016. gada 21. decembra saistošo noteikumu Nr. 25/2016 “Ķeguma novada pašvaldības līdzfinansējuma piešķiršanas kārtība nekustamo īpašumu pieslēgšanai centralizētajiem ūdensapgādes un kanalizācijas tīkliem” atzīšanu par spēku zaudējušiem”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma Pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Ūdenssaimniecības pakalpojumu likuma 6. panta sestā daļa paredz, ka vietējās pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus.  Lielvārdes novada dome pieņēmusi Lielvārdes novada pašvaldības 2018.gada 27. jūnija saistošos noteikumus Nr. 12 “Lielvārdes novada pašvaldības līdzfinansējuma piešķiršanas kārtība nekustamā īpašuma pieslēgšanai centralizētajai ūdensapgādes un kanalizācijas sistēmai”.  Ķeguma novada dome pieņēmusi Ķeguma novada pašvaldības 2016. gada 21. decembra saistošos noteikumus Nr. 25/2016 “Ķeguma novada pašvaldības līdzfinansējuma piešķiršanas kārtība nekustamo īpašumu pieslēgšanai centralizētajiem ūdensapgādes un kanalizācijas tīkliem”.  Savukārt, Ogres novada pašvaldības dome un Ikšķiles novada pašvaldības dome līdz 2021. gada 30. jūnijam nav pieņēmušas saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai.  Ņemot vērā, ka Ogres novada pašvaldības domei ir jāizvērtē bijušo novadu veidojošo pašvaldību pieņemtos saistošos noteikumus un jāpieņem jaunus novada saistošos noteikumus, savukārt Ūdenssaimniecības pakalpojumu likuma 6. panta sestā daļa paredz pašvaldībai izvēles tiesības pieņemt saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, kā arī lai jaunizveidotā Ogres novadā nebūtu noteikts atšķirīgs normatīvais regulējums, nepieciešams atzīt par spēku zaudējušiem saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai. |
| 1. Īss projekta satura izklāsts | Ar saistošajiem noteikumiem Ogres novada pašvaldības dome atzīst par spēku zaudējušiem šādus saistošos noteikumus:   1. Lielvārdes novada pašvaldības 2018. gada 27. jūnija saistošos noteikumus Nr. 12 “Lielvārdes novada pašvaldības līdzfinansējuma piešķiršanas kārtība nekustamā īpašuma pieslēgšanai centralizētajai ūdensapgādes un kanalizācijas sistēmai”’; 2. Ķeguma novada pašvaldības 2016. gada 21. decembra saistošos noteikumus Nr. 25/2016 “Ķeguma novada pašvaldības līdzfinansējuma piešķiršanas kārtība nekustamo īpašumu pieslēgšanai centralizētajiem ūdensapgādes un kanalizācijas tīkliem”. |
| 1. Informācija par plānoto projekta ietekmi uz pašvaldības budžetu | Neietekmē |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 1. Informācija par administratīvajām procedūrām | Institūcija, kurā var vērsties saistošo noteikumu piemērošanā, ir Ogres novada pašvaldība. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs Egils Helmanis